સ્થાનિકોએ જણાવ્યું હતું કે, વીરપુરથી બાલાસિનોર તરફ જવાના વરધરા પાસેના માર્ગ પર ભયજનક વણાંક આવેલો છે. આ વળાંક પર જ માર્ગ મકાન વિભાગ દ્વારા કપચીના ઠાલવવામાં આવી છે. જેના કારણે આ માર્ગ પરથી અવરજવર કરવામાં સ્થાનિકોને ભારે હાલાકીનો સામનો કરવો પડે છે. માર્ગ પર કપચીને કારણે દ્વિચક્રી વાહનોને ભારે મુશકેલીનો સામનો કરવો પડે છે. આ બાબતે જો આગામી દિવસોમાં કપચી હટાવવામાં નહીં આવે તો, અકસ્માતો થવાની શક્યતા રહેલી છે. આ બાબતે માર્ગ મકાન વિભાગ દ્વારા કપચીને દૂર કરવામાં આવે તેવી માગ પ્રબળ બની છે.